Държавен вестник, бр. 102, 2015 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  102
(5) В случаите по ал. 4, т. 3, букви „а“ и 
„б“ условието, че произшествието или техни­
ческата повреда трябва да са настъпили на 
територията на Република България, не се 
прилага, когато водачът на превозното сред­
ство е член на организация на лица по ал. 4, 
т. 1 и отстраняването на техническата повреда 
или транспортирането на превозното средство 
се извършва от подобна организация в другата 
държава въз основа на взаимно споразумение, 
ако отстраняването на техническата повреда 
или транспортирането на превозното средство 
се извършва при представяне на членска карта 
и без заплащане на допълнителна премия.
(6) Разпоредбите на този кодекс не се при­
лагат за дейност по презастраховане, която 
се извършва или изцяло се гарантира от дър­
жавата, в качеството на презастраховател от 
последна инстанция, по причини от съществен 
обществен интерес, включително когато тази 
дейност е необходима поради ситуация на 
пазара, в която не е възможно да се получи 
адекватно търговско покритие.
Цели
Чл. 2. (1) Целите на този кодекс са:
1. осигуряване защита на интересите на 
ползвателите на застрахователни услуги, и
2. създаване на условия за развитието на 
стабилен, прозрачен и ефективен застрахо­
вателен пазар.
(2) По смисъла на този кодекс „ползвател 
на застрахователни услуги“ е застраховащият, 
застрахованият, третото ползващо се лице, 
третото увредено лице, другите лица, за които 
са възникнали права по застрахователен дого­
вор, както и физическото или юридическото 
лице, което проявява интерес да се ползва от 
услугите, предоставяни от застраховател или 
от застрахователен посредник във връзка с 
предмета му на дейност, независимо дали е 
потребител по смисъла на Закона за защита 
на потребителите.
(3) При осъществяване на своите функции 
Комисията за финансов надзор, наричана 
по-нататък „комисията“, и нейният замест­
ник-председател, ръководещ управление „За­
страхователен надзор“, наричан по-нататък 
„заместник-председателя“, отчитат потенциал­
ното въздействие на своите решения върху ста­
билността на съответните финансови системи в 
Европейския съюз, по-специално в неотложни 
ситуации, като вземат предвид наличната в 
съответния момент информация. В моменти 
на изключителни движения на финансовите 
пазари комисията и заместник-председателят 
отчитат потенциалните проциклични ефекти 
на своите действия.
Застраховане
Чл. 3. (1) Застраховането е дейност по 
осигуряване на застрахователно покритие на 
рискове по силата на договор, изразяващо се 
в набиране и разходване на средства, предназ­
начени за изплащане на обезщетения и други 
парични суми при настъпване на събития или 
сбъдване на условия, предвидени в договор 
или в закон, както и в пряко свързаните с 
това дейности, включително:
1. оценка на застрахователния риск;
2. определяне на застрахователната премия;
3. установяване на настъпило застрахова­
телно събитие;
4. определяне размера на причинените 
вреди;
5. управление на активите на застрахова­
теля;
6. прехвърляне на всички или на част 
от застрахователните рискове, покрити от 
застраховател, на презастраховател или на 
друг застраховател (пасивно презастраховане);
7. предоставяне от застрахователя на ус­
луги по застраховка „Помощ при пътуване“ 
по т. 18, раздел II, буква „А“ от приложение 
№ 1 чрез наети от него лица и със собствени 
технически средства.
(2) Извършване на дейност по застраховане 
в Република България означава покриване на 
рискове, разположени в Република България.
Презастраховане
Чл. 4. Презастраховането е дейност по 
поемане по силата на презастрахователен 
договор на всички или на част от рисковете, 
покрисрок, ти от застраховател или от друг 
презастраховател, срещу отстъпване на застра­
хователна премия (активно презастраховане) 
и пряко свързаните с това дейности.
Застрахователно и презастрахователно по­
средничество
Чл. 5. (1) Застрахователно и презастра­
хователно посредничество е извършване на 
дейностите по представяне, предлагане или 
друга подготвителна работа за сключване на 
застрахователни и презастрахователни дого­
вори или по сключване на такива договори, 
или по съдействие за обслужването и изпъл­
нението на такива договори, включително 
при настъпването на застрахователно събитие.
(2) Не е застрахователно или презастрахо­
вателно посредничество:
1. извършването на дейностите по ал. 1 от 
застраховател, съответно от презастраховател, 
или от негови служители;
2. инцидентното предоставяне на информа­
ция при извършването на друга професионална 
дейност, чийто предмет не е съдействие на 
ползватели на застрахователни услуги, при 
подготовката, сключването или изпълнението 
на застрахователни, съответно презастрахо­
вателни договори;
3. извършването по занятие на дейност по 
уреждане на застрахователни претенции от 
името на застраховател, и